CELEX: 22009D0103
Language: mt
Date: 2009-09-25 00:00:00
Title: Deċiżjoni tal-Kumitat Konġunt taż-ŻEE Nru 103/2009 tal- 25 ta’ Settembru 2009 li temenda l-Anness XXI (Statistiki) tal-Ftehim taż-ŻEE

19.11.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 304/21
               
            DEĊIŻJONI TAL-KUMITAT KONĠUNT TAŻ-ŻEE
      Nru 103/2009
      tal-25 ta’ Settembru 2009
      li temenda l-Anness XXI (Statistiki) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ‘il quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XXI tal-Ftehim kien emendat bid-Deċiżjoni tal-Kumitat Konġunt taż-ŻEE Nru 89/2009 tat-3 ta’ Lulju 2009 (1).
               
            
                  (2)
               
               
                  Ir-Regolament (KE) Nru 216/2009 tal-Parlament Ewropew u tal-Kunsill tal- 11 ta’ Marzu 2009 dwar il-preżentazzjoni ta’ statistiki ta’ qbid nominali mill-Istati Membri li jistadu f’ċerti żoni li m’humiex fl-Atlantiku tat-Tramuntana (2) għandu jiġi inkorporat fil-Ftehim.
               
            
                  (3)
               
               
                  Ir-Regolament (KE) Nru 217/2009 tal-Parlament Ewropew u tal-Kunsill ta1-11 ta’ Marzu 2009 dwar il-preżentazzjoni tal-istatistika tal-qabda u tal-attività mill-Istati Membri li jistadu fil-Majjistral tal-Atlantiku (3) għandu jiġi inkorporat fil-Ftehim.
               
            
                  (4)
               
               
                  Ir-Regolament (KE) Nru 218/2009 tal-Parlament Ewropew u tal-Kunsill tal-11 ta’ Marzu 2009 dwar il-preżentazzjoni ta’ statistiki ta’ qbid nominali mill-Istati Membri li jistadu fil-grigal tal-Atlantiku (4) għandu jiġi inkorporat fil-Ftehim.
               
            
                  (5)
               
               
                  Ir-Regolament (KE) Nru 216/2009 jirrevoka r-Regolament tal-Kunsill (KE) Nru 2597/95 (5), li hu inkorporat fil-Ftehim u li konsegwentament għandu jiġi rrevokat taħt il-Ftehim.
               
            
                  (6)
               
               
                  Ir-Regolament (KE) Nru 217/2009 jemenda r-Regolament tal-Kunsill (KE) Nru 2018/93 (6), li hu inkorporat fil-Ftehim u li konsegwentament għandu jiġi rrevokat taħt il-Ftehim.
               
            
                  (7)
               
               
                  Ir-Regolament (KE) Nru 218/2009 jirrevoka r-Regolament tal-Kunsill (KE) Nru 3880/91 (7), li hu inkorporat fil-Ftehim u li konsegwentament għandu jiġi rrevokat taħt il-Ftehim,
               
            IDDEĊIEDA KIF ĠEJ:
      Artikolu 1
      L-Anness XXI tal-Ftehim għandu jiġi emendat kif ġej:
      
                  (1)
               
               
                  It-test tal-punt 25a (ir-Regolament tal-Kunsill (KEE) Nru 3880/91) għandu jinbidel b’dan li ġej:
                  “32009 R 0218: Ir-Regolament (KE) Nru 218/2009 tal-Parlament Ewropew u tal-Kunsill tal-11 ta’ Marzu 2009 dwar il-preżentazzjoni ta’ statistiki ta’ qbid nominali mill-Istati Membri li jistadu fil-grigal tal-Atlantiku (tfassil mill-ġdid) (ĠU L 87, 31.3.2009, p. 70).”
               
            
                  (2)
               
               
                  It-test tal-punt 25b (ir-Regolament tal-Kunsill (KEE) Nru 2018/93) għandu jinbidel b’dan li ġej:
                  “32009 R 0217: Ir-Regolament (KE) Nru 217/2009 tal-Parlament Ewropew u tal-Kunsill tal-11 ta’ Marzu 2009 dwar il-preżentazzjoni ta’ statistiki ta’ qbid nominali mill-Istati Membri li jistadu fil-Majjistral tal-Atlantiku (tfassil mill-ġdid) (ĠU L 87, 31.3.2009, p. 42).”
               
            
                  (3)
               
               
                  It-test tal-punt 25c (ir-Regolament tal-Kunsill (KE) Nru 2597/95) għandu jinbidel b’dan li ġej:
                  “32009 R 0216: Ir-Regolament (KE) Nru 216/2009 tal-Parlament Ewropew u tal-Kunsill tal-11 ta’ Marzu 2009 dwar il-preżentazzjoni ta’ statistiki ta’ qbid nominali mill-Istati Membri li jistadu f’ċerti żoni li m’humiex fl-Atlantiku tat-Tramuntana (tfassil mill-ġdid) (ĠU L 87, 31.3.2009, p. 1).”
               
            Artikolu 2
      It-testi tar-Regolamenti (KE) Nru 216/2009, (KE) Nru 217/2009 u (KE) Nru 218/2009 fil-lingwa Iżlandiża u f’dik Norveġiża, li għandhom ikunu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni għandha tidħol fis-seħħ fis-26 ta’ Settembru 2009, sakemm in-notifikazzjonijiet kollha skont l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, il-25 ta’ Settembru 2009.
         
            
               Għall-Kumitat Konġunt taż-ŻEE
            
            
               Il-President
            
            Oda Helen SLETNES
         
      
      
         (1)  ĠU L 277, 22.10.2009, p. 41.
      
         (2)  ĠU L 87, 31.3.2009, p. 1.
      
         (3)  ĠU L 87, 31.3.2009, p. 42.
      
         (4)  ĠU L 87, 31.3.2009, p. 70.
      
         (5)  ĠU L 270, 13.11.1995, p. 1.
      
         (6)  ĠU L 186, 28.7.1993, p. 1.
      
         (7)  ĠU L 365, 31.12.1991, p. 1.
      
         (*)  Ma huma indikati l-ebda ħtiġijiet kostituzzjonali.